**คณะสัตวแพทยศาสตร์ มข. จัด“พิธีมอบเสื้อคลินิกแก่นักศึกษาสัตวแพทย์ ชั้นปีที่ 4” ประจำปีการศึกษา 2562**

 เมื่อวันพฤหัสบดีที่ 8 สิงหาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดย สโมสรนักศึกษาคณะสัตวแพทยศาสตร์ ได้จัดโครงการ **“พิธีมอบเสื้อคลินิกแก่นักศึกษาสัตวแพทย์ ชั้นปีที่ 4”** ประจำปีการศึกษา 2562 ขึ้น โดยการจัดโครงการนี้มีวัตถุประสงค์เพื่อให้นักศึกษาสัตวแพทย์ชั้นปีที่ 4 ได้มีความภาคภูมิใจในวิชาชีพการสัตวแพทย์ คณะและมหาวิทยาลัยขอนแก่น รวมไปถึงเป็นการแสดงความชื่นชม ยินดีกับการที่นักศึกษาสัตวแพทย์ชั้นปีที่ 4 ได้ประสบความสำเร็จในการเรียนผ่านระดับชั้นพรีคลินิกและก้าวสู่การเป็นนักศึกษาชั้นคลินิกซึ่งถือว่าเป็นการก้าวผ่านความสำเร็จมาแล้วครึ่งหนึ่งของการศึกษา และเพื่อให้นักศึกษาได้ตระหนักถึงหน้าที่ที่นักศึกษาต้องคำนึงถึงวิชาชีพที่ตนเองต้องเกี่ยวข้องในอนาคต พิธีมอบเสื้อคลินิกนี้จึงมีความสำคัญอย่างยิ่งที่จะต้องจัดขึ้นให้แก่นักศึกษาสัตวแพทย์ ชั้นปีที่ 4 โดยมีคณะผู้บริหาร คณาจารย์ เจ้าหน้าที่ ผู้ปกครอง นักศึกษาสัตวแพทย์รุ่นน้อง/รุ่นพี่ ประมาณ 300 คน เข้าร่วมโครงการในครั้งนี้ และพิธีเปิดได้เริ่มขึ้นเมื่อ เวลา 13.30 น. ณ ห้องประชุมประจักษ์ พัวเพิ่มพูลศิริ คณะสัตวแพทยศาสตร์ มหาวิทยาลัยขอนแก่น โดยมี **รศ.น.สพ.ดร.ชูชาติ  กมลเลิศ**คณบดี ให้เกียรติเป็นประธานในพิธีเปิด และมี  **ผศ.น.สพ.ดร.กรวุธ พันธ์อารีวัฒนา** เป็นอาจารย์ที่ปรึกษาโครงการ